rejauldu/bengali-wikipedia huggingface dataset:
ক্রিস্তোফের হোরভাত জোর্জো (; জন্ম: ৮ জানুয়ারি ২০০২; ক্রিস্তোফের হোরভাত নামে সুপরিচিত) হলেন একজন হাঙ্গেরীয় পেশাদার ফুটবল খেলোয়াড়। তিনি বর্তমানে হাঙ্গেরীয় ক্লাব কেচকেমেতি এবং হাঙ্গেরি জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।  ২০১৭ সালে, হোরভাত হাঙ্গেরি অনূর্ধ্ব-১৬ দলের হয়ে হাঙ্গেরির বয়সভিত্তিক পর্যায়ে অভিষেক করেছিলেন। প্রায় দুই বছর যাবত হাঙ্গেরির বয়সভিত্তিক দলের হয়ে খেলার পর, তিনি ২০২৩ সালে হাঙ্গেরির হয়ে আন্তর্জাতিক পর্যায়ে অভিষেক করেছেন; হাঙ্গেরির জার্সি গায়ে তিনি এপর্যন্ত ২ ম্যাচে অংশগ্রহণ করেছেন।  প্রারম্ভিক জীবন ক্রিস্তোফের হোরভাত জোর্জো ২০০২ সালের ৮ই জানুয়ারি তারিখে হাঙ্গেরির হেভিজে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল হোরভাত হাঙ্গেরি অনূর্ধ্ব-১৬ এবং হাঙ্গেরি অনূর্ধ্ব-২১ দলের হয়ে খেলার মাধ্যমে হাঙ্গেরির প্রতিনিধিত্ব করেছেন। ২০১৭ সালের ১৪ই সেপ্টেম্বর তারিখে তিনি হাঙ্গেরি অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। হাঙ্গেরির বয়সভিত্তিক দলের হয়ে তিনি প্রায় ২ বছরে ৪ ম্যাচে অংশগ্রহণ করেছেন।  ২০২৩ সালের ১০ই সেপ্টেম্বর তারিখে, ২১ বছর, ৮ মাস ও ২ দিন বয়সে, ডান পায়ে ফুটবল খেলায় পারদর্শী হোরভাত চেক প্রজাতন্ত্রের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে হাঙ্গেরির হয়ে অভিষেক করেছেন। উক্ত ম্যাচের ৭২তম মিনিটে মধ্যমাঠের খেলোয়াড় ক্যালাম স্টাইলসের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২১ নম্বর জার্সি পরিধান করে আক্রমণাত্মক মধ্যমাঠের খেলোয়াড় হিসেবে খেলেছিলেন। ম্যাচটি চেক প্রজাতন্ত্র ১–১ গোলের ব্যবধানে জয়লাভ করেছিল। হাঙ্গেরির হয়ে অভিষেকের বছরে হোরভাত সর্বমোট ২ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল হাঙ্গেরি  ২০২৩  ২  ০ সর্বমোট  ২  ০  তথ্যসূত্র  বহিঃসংযোগ    বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:হাঙ্গেরীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:কেচকেমেতি তেশ্তেদজো এগিয়েশুলেতের খেলোয়াড় বিষয়শ্রেণী:হাঙ্গেরির আন্তর্জাতিক যুব ফুটবলার বিষয়শ্রেণী:হাঙ্গেরির অনূর্ধ্ব-২১ আন্তর্জাতিক ফুটবলার বিষয়শ্রেণী:হাঙ্গেরির আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:এসপিএএল-এর খেলোয়াড় বিষয়শ্রেণী:তোরিনো ফুটবল ক্লাবের খেলোয়াড় বিষয়শ্রেণী:উইপেশ্ত ফুটবল ক্লাবের খেলোয়াড় বিষয়শ্রেণী:ইতালিতে প্রবাসী ফুটবলার
এইচএমএস পোমোন একটি পেরোলাস শ্রেণীর রণতরী, যেটি ১৮৯০ এর দশকের শেষের দিকে রাজকীয় নৌবাহিনীর জন্য নির্মাণ করা হয়। জাহাজটির বয়লার অত্যন্ত ঝামেলাপূর্ণ হওয়ায় একটি মাত্র বিদেশী কর্মক্ষেত্রে নিয়োগের পরে ১৯০৪ সালে জাহাজটিকে বাতিল করে দেয়া হয়। ১৯১০ সালে জাহাজটিকে হাল্কে রূপান্তরিত করা হয় এবং ১৯২২ সালে বাতিল হিসেবে বিক্রির পূর্ব পর্যন্ত এটি একটি নিশ্চল প্রশিক্ষণ জাহাজ হিসেবে দায়িত্ব পালন করে।   নকশা এবং বর্ণনা  এই তৃতীয় শ্রেণীর রণতরীর নকশা করেন স্যার হেনরি হোয়াইট। প্রধান বহরে সহযোগিতার বদলে মূলত ঔপনিবেশিক এলাকায় পরিষেবা দেবার জন্য জাহাজটি নকশা করা হয়। এই জাহাজটি মূলত বিভিন্ন ধরনের ওয়াটার -টিউব বয়লারের টেস্টবেড হিসেবে সেবা প্রদান করে এবং পোমোনে এগুলোর ব্যবহার ছিলো খুবই অসন্তোষজনক। তাই পরিষেবায় যুক্ত হবার মাত্র পাঁচ বছরের মধ্যে জাহাজটিকে বাতিল করা হয়।  এইচএমএস পোমোনের ওজন ছিলো প্রায় , এটির দৈর্ঘ্য ছিলো প্রায় , প্রস্থ  এবং ড্রাফট ছিলো । এটি দুটি উল্টানো ৩ সিলিন্ডারের বাষ্পীয় ইঞ্জিন দ্বারা পরিচালিত হতো। ১৬ টি কয়লাচালিত ব্লেচিন্ডেন ওয়াটার টিউব বয়লার থেকে বাষ্প সরবরাহ করা হতো। ইঞ্জিনগুলো সর্বোচ্চ ৭০০০ হর্স পাওয়ার (৫২০০ কিলোওয়াট) শক্তি উৎপাদনের লক্ষ্যে নির্মাণ করা হয়। কিন্তু পরবর্তীতে এটির সমুদ্র পরীক্ষার সময় এটিকে ৭৩৪০ হর্স পাওয়ারে (৫,৪৭০ কিলোওয়াট) উন্নীত করা হয় এবং এর ফলে জাহাজটির সর্বোচ্চ গতি দাঁড়ায় । মোট ২২৪ জন অফিসার এবং সৈনিক জাহাজটি পরিচালনা করতেন।British Cruiser Pomone and Sisterships, pp. 321–22  পোমোন আটটি একক কিউএফ ৪ ইঞ্চি (১০২ মিমি) কামান, আটটি কিউএফ ৩ পাউন্ডার কামান, তিনটি মেশিন গান, দুটি ১৮ ইঞ্চি (৪৫৭ মিমি) টর্পেডো টিউব প্রভৃতি অস্ত্রে সজ্জিত ছিলো। তার রক্ষাকারী পাটাতনের পুরুত্ব ছিলো  এবং জাহাজটি ৩ ইঞ্চি (৭৬ মিমি) ঘনত্ব বিশিষ্ট দেয়ালের একটি কোনিং টাওয়ার ছিলো। ৪ ইঞ্চি কামান গুলো ঢাল দ্বারা সুরক্ষিত ছিলো, যেগুলোর পুরুত্ব ছিলো ।Gardiner, p. 83   সেবা  এইচ এমএস পোমোনের নির্মাণ ১৮৯৬ সালের ২১ ডিসেম্বর তারিখে শিরনেস ডকইয়ার্ডে শুরু হয়, ১৮৯৭ সালের ২৫ নভেম্বর একে পানিতে ভাসানো হয় এবং ১৮৯৯ সালের মে মাসে জাহাজটির নির্মাণ সম্পন্ন হয়। জাহাজটিকে ইস্ট ইন্ডিজ স্কোয়াড্রনের সাথে মাত্র একবারের জন্য নিয়োগ দেয়া হয়। কিন্তু এটি বয়লার নিয়ে ক্রমাগত সমস্যায় পরতে থাকে। ১৯০২ সালের জানুয়ারিতে জাহাজটিকে পারস্য উপসাগরীয় এলাকায় মূলত কুয়েতে ব্রিটিশ স্বার্থ রক্ষার্থে মোতায়েন করা হয়। কমান্ডার হ্যারি জোন্সকে ১৯০২ সালের মার্চের শেষের দিকে জাহাজটির কমান্ডার পদে নিয়োগ দেয়া হয়। ১৯০৩ সালের নভেম্বর ও ডিসেম্বরে পোমোন এবং আরো তিনটি রণতরী মিলিত ভাবে লর্ড কার্জনের মধ্যপ্রাচ্য সফরের নিরাপত্তায় নিয়োজিত ছিল।Fraser, p. 110 এটির ব্লেচিন্ডেন বয়লার ব্যবহার অনুপযোগী হওয়ায় ১৯০৪ সালের অক্টোবরে এটিকে কার্যক্ষম জাহাজের তালিকা থেকে বাদ দেয়া হয়। মূলত প্রথম সি লর্ড হবার আশায় এডমিরাল লর্ড ফিশার অকার্যকরী জাহাজগুলোকে বাদ দেবার সিদ্ধান্ত নেন। এরপর জাহাজটির কি হবে সে সিদ্ধান্ত বেশ কিছু দিন ঝুলে থাকে। পরবর্তীতে পোমোনকে নিরস্ত্রীকরণ করা হয় এবং ১৯১০ সালের ৫ জানুয়ারি এটিকে হাল্ক জাহাজে রূপান্তরিত করা হয়। এটি মূলত রয়েল নেভাল কলেজ,ডারমাউথের প্রকৌশলীদের প্রশিক্ষণের কাজে ব্যবহৃত হতো। পরবর্তীতে ১৯২২ সালের ২৫ অক্টোবর জাহাজটিকে ডোভারের জে, এইচ, লি এর নিকট ভাঙরি হিসেবে বিক্রি করে দেয়া হয়।British Cruiser Pomone and Sisterships, p. 321   টীকা    তথ্যসূত্র          বহিঃসংযোগ   World War I Naval Combat webpage     বিষয়শ্রেণী:১৮৯৭-এর জাহাজ বিষয়শ্রেণী:রয়েল নেভি পেলোরিস শ্রেণীর ক্রুজার বিষয়শ্রেণী:যুক্তরাজ্যের প্রথম বিশ্বযুদ্ধের নৌবাহিনীর জাহাজ
মিরজানা বোজোভিচ (জন্ম ১৯৮৭) একজন সার্বীয় মডেল এবং সুন্দরী প্রতিযোগিতার শিরোনামধারী। তিনি ২০০৭ সালে প্রথম অফিসিয়াল "মিস সার্বিয়া" ছিলেন। তিনি চীনের সানিয়ায় মিস ওয়ার্ল্ড ২০০৭ -এ সার্বিয়ার প্রতিনিধিত্ব করেছিলেন। তিনি তার নিজস্ব ইঞ্জিনিয়ারিং কোম্পানি করার অভিপ্রায়ে সিভিল ইঞ্জিনিয়ারিং অধ্যয়ন করেন। Poslovna žena    তথ্যসূত্র    বহিঃসংযোগ    মিরজানা বোজোভিচের ফ্যামটিক ফটো গ্যালারি  বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:সার্বীয় সুন্দরী প্রতিযোগিতার বিজয়ী বিষয়শ্রেণী:সার্বীয় নারী মডেল বিষয়শ্রেণী:মিস সার্বিয়া বিজয়ী বিষয়শ্রেণী:মিস ওয়ার্ল্ড ২০০৭-এর প্রতিনিধি
লিওনার্ড স্টুয়ার্ট গ্রেগরি  (জন্ম ২৩ নভেম্বর ১৯৩২) ছিলেন একজন অস্ট্রেলীয় ক্রীড়াবিদ, যিনি প্রধানত ৪০০ মিটারে প্রতিদ্বন্দ্বিতা করেছিলেন।  তিনি অস্ট্রেলিয়ার মেলবোর্নে অনুষ্ঠিত ১৯৫৬ সালের গ্রীষ্মকালীন অলিম্পিকে ৪ × ৪০০ মিটার রিলেতে অস্ট্রেলিয়ার হয়ে প্রতিদ্বন্দ্বিতা করেছিলেন যেখানে তিনি তার সতীর্থ গ্রাহাম গিপসন, ডেভিড লিন এবং কেভান গসপারের সাথে রৌপ্য পদক জিতেছিলেন। Results  তিনি ১৯৫১ এবং ১৯৫৫ সালে জাতীয় চ্যাম্পিয়নশিপ জিতেছিলেন।   তথ্যসূত্র   বিষয়শ্রেণী:১৯৩২-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলিয়ার মেডেল অব দি অর্ডার গ্রহীতা বিষয়শ্রেণী:অলিম্পিক অ্যাথলেটিক্সে (ট্র্যাক অ্যান্ড ফিল্ড) রৌপ্যপদক বিজয়ী বিষয়শ্রেণী:১৯৫৬ গ্রীষ্মকালীন অলিম্পিকের পদক বিজয়ী বিষয়শ্রেণী:অস্ট্রেলিয়ার অলিম্পিক মল্লক্রীড়াবিদ বিষয়শ্রেণী:১৯৫৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:অস্ট্রেলীয় পুরুষ স্প্রিন্টার বিষয়শ্রেণী:অলিম্পিক রৌপ্যপদক বিজয়ী অস্ট্রেলীয়
আঠারবাড়ী ইউনিয়ন বাংলাদেশের ময়মনসিংহ জেলার ঈশ্বরগঞ্জ উপজেলার অন্তর্গত একটি ইউনিয়ন।   অবস্থান ও সীমানা  আঠারবাড়ী ইউনিয়নের পূর্বে নেত্রকোণার কেন্দুয়া উপজেলা, ‍পশ্চিমে সরিষা ও জাটিয়া ইউনিয়ন এবং নান্দাইল উপজেলা, দক্ষিণে নান্দাইল উপজেলা এবং উত্তরে সরিষা ইউনিয়ন ও নেত্রকোণার কেন্দুয়া উপজেলা অবস্থিত।   ঐতিহাসিক স্থান   আঠারবাড়ী জমিদার বাড়ি  আঠারবাড়ী রেলস্টেশন   শিক্ষা   শিক্ষা প্রতিষ্ঠান  আঠারবাড়ী ডিগ্রী কলেজ  আঠারবাড়ী এমসি উচ্চ বিদ্যালয়  আঠারবাড়ী টেক্সটাইল ইঞ্জিনিয়ারিং কলেজ (প্রস্তাবিত)  খালবলা বাজার বালিকা উচ্চ বিদ্যালয়  রায়বাজার বালিকা উচ্চ বিদ্যালয়  মিতালী বিদ্যাপীঠ (উচ্চবিদ্যালয়)  সরাতি হোসাইনিয়া দাখিল মাদ্রাসা  প্যারাডাইস আইডিয়াল স্কুল(নিন্ম মাধ্যমিক)   গ্রাম   মহেশ্চাতুল  বিষ্ণুপুর  দক্ষিণ বনগাঁও  উত্তর বনগাঁও  কালান্দর  তেলুয়ারী  আঠারবাড়ী  শ্রীফলতলা  গারাইল  চরআশিয়া  দশাআশিয়া  চারআশিয়া  চুরগাঁও  রায়পুর  বাগরা  কাতিয়ার হাওর  গাবর কালিয়ান  গলকুন্ডা  সারাতি  দিঘালিয়া  পাথারিয়া  বেহেওরী  পারা খালবলা  সহিলাটি  মধুপুর  সুন্দাইল পাড়া  রাজিবপুর  ইটাউলিয়া  শ্রীদেবপুর  ফতেনগর  মৃগালী   আরও দেখুন   ময়মনসিংহ বিভাগ  ময়মনসিংহ জেলা   তথ্যসূত্র   বিষয়শ্রেণী:ঈশ্বরগঞ্জ উপজেলার ইউনিয়ন
thumb|ধুমায়িত নাগা মাংসের পদ থাম্ব ভারতের উত্তর-পূর্বে সীমান্তের রাজ্যগুলির একটি হল নাগাল্যান্ড যা ১৬ টি প্রধান উপজাতি এবং অন্যান্য উপ-উপজাতির আবাসস্থল। ভারতের নাগাল্যান্ড রাজ্যের নাগা জনজাতির ঐতিহ্যবাহী খাবার নাগা রন্ধনশৈলীর অন্তর্ভুক্ত। তাদের খাদ্য তালিকার প্রধান উপাদান মাছ বা মাংস যা তারা শুকিয়ে, গেঁজিয়ে বা পুড়িয়ে রান্না করে।  নাগাদের ঐতিহ্যবাহী খাবার নাগা রন্ধনপ্রণালীতে বিভিন্ন পশুর মাংস এবং মাছ হল প্রধান যেগুলি সাধারণত পুড়িয়ে, শুকনো করে বা গেঁজিয়ে খাওয়া হয়। একটি দৈনন্দিন নাগা খাবার টেবিলে একটি মাংসের পদ, একটি বা দুটি সিদ্ধ সবজি, ভাত এবং একটি স্থানীয় চাটনি (তাথু) থাকে। এই তাথু চাটনি শুকনো বাঁশের অঙ্কুর (ব্যাম্বু শুটস) এবং বীন্স দিয়ে তৈরি করা হয়। ভাতের পদের মধ্যে থাকে কোন্যাক নুক-এনগে এবং গালহোর মতো এক ধরনের খিচুড়ি যা বিভিন্ন উপায়ে তৈরি করা যায়। নাগারা সেদ্ধ করা যায় এমন গাছ গাছড়ার পাতাও খেতে পছন্দ করে।  নাগা খাবার মসলাযুক্ত ও ঝাল হয়ে থাকে।  রন্ধনপ্রনালীর সাধারণ উপাদান সাধারণ চাল, আলু এবং মাংসের ও সবজি নাগাল্যান্ডের খাবারে ব্যবহৃত প্রধান উপাদান। তারা গরুর মাংস, শুয়োরের মাংস, মাছ, মুরগি, কাঁকড়া, ব্যাঙ, শামুক, মাকড়সা, পোকামাকড়, এবং মৌমাছি লার্ভাও খাদ্য হিসাবে গ্রহন করে। যেহেতু নাগারা শিকারী জনজাতি তাই তারা প্রাণী যেমন কুকুর, বিড়াল, ইঁদুর, পাখি, সাপ, মাকড়সা, বানর, ভালুক এবং এমনকি হাতির শিকার করে তাদের মাংস খাদ্য হিসাবে গ্রহন করে। নাগারা পশুর রক্ত শুকিয়ে শক্ত করে রাখে এবং তা খাবারে ব্যবহার করে।  মাংস ছাড়াও রান্নায় বাঁশ কোড়ল, লেটুস, সয়াবিন, সরিষা পাতা, আন্দিয়াম পাতাও ব্যবহৃত হয়।  নাগা খাবারের আরও এক প্রধান উপাদান হল লংকা। নাগাল্যান্ডের বিখ্যাত রাজা মরিচ বা কিং চিলি যার জন্য নাগাল্যান্ড সরকার জিআই তকমা পেয়েছে তা খাবারে স্বাদ এবং মসলা যোগ করতে ব্যাপকভাবে ব্যবহৃত হয়। পিঁয়াজ ও রসুনও মসলা হিসাবে ব্যবহার হয়।  আখুনী এটি নাগা খাবারের একটি অন্যতম বিশেষ ও প্রধান উপাদান যা আখোন বা অ্যাক্সোন নামেও পরিচিত। নাগা উপজাতির লোকেরা এটি সয়াবিন থেকে প্রায় সারা বছরই প্রস্তুত করে। এটি একটি উচ্চ প্রোটিন-সমৃদ্ধ উপাদান।  আখুনী তৈরী করতে সোয়াবিনগুলিকে তাজা জলে ভালভাবে বাছাই করে পরিষ্কার করে করা হয়, এরপর সেগুলিকে সেদ্ধ করা হয় যতক্ষণ না সেগুলি নরম হয় কিন্তু ভেঙে যায়না। অতিরিক্ত জল ঝেড়ে ভেজা সয়াবিন একটি পাত্র বা ডেকচিতে রেখে তাকে রোদে বা আগুনের পাশে গরম করার জন্য এবং গাঁজানোর জন্য রাখা হয়। এই গাঁজন পদ্ধতিতে আখুনী তৈরী হতে গ্রীষ্মে তিন থেকে চার দিন এবং শীতকালে প্রায় এক সপ্তাহ সময় লাগে।  রান্নার কৌশল থাম্ব নাগা উপজাতিরা তাদের খাদ্য, বিশেষ করে মাংসকে সংরক্ষণ করার জন্য গেঁজিয়ে রাখে।  খাবারগুলিকে প্রথমে সিদ্ধ করা হয় তারপর অ্যাক্সোন বা গাঁজানো সয়াবিন দিয়ে রোদে বা আগুনের কাছে রাখা হয়। গাঁজানো খাবারটি একটি কলাপাতায় বেঁধে এবং পরবর্তী ব্যবহার না হওয়া পর্যন্ত আগুনের পাশে সংরক্ষণ করা হয়।  কোন প্রানীর মাংস খাওয়া হলে চামড়া এবং অন্ত্র সহ সমগ্র প্রাণী খাওয়া হয়। খাবার সাধারণত সিদ্ধ করা হয় এবং মাংস ও সবজি একসাথে রান্না করা হয়। লেটুস এবং পালং শাকের পাতাও মাংস রান্না করতে ব্যবহৃত হয়।  তথ্যসূত্র  বিষয়শ্রেণী:নাগাল্যান্ডের সংস্কৃতি বিষয়শ্রেণী:উত্তর-পূর্ব ভারতীয় রন্ধনশৈলী বিষয়শ্রেণী:রাজ্য বা কেন্দ্রশাসিত অঞ্চল অনুযায়ী ভারতীয় রন্ধনশৈলী বিষয়শ্রেণী:বর্মী রন্ধনশৈলী বিষয়শ্রেণী:জাতিগোষ্ঠী অনুযায়ী রন্ধনশৈলী
লুনা ই-৮-৫এম নং. ৪১২, যেটি লুনা ওয়াইই-৮-৫ নং. ৪১২ নামেও পরিচিত এবং কখনও কখনও নাসা কর্তৃক লুনা ১৯৭৫এ হিসাবে চিহ্নিত করা হয়,  হলো লুনা কর্মসূচির অংশ হিসাবে ১৯৭৫ সালে মহাশূণ্যে প্রেরণ করা একটি সোভিয়েত মহাকাশযান যা উৎক্ষেপণ ব্যর্থতায় হারিয়ে গিয়েছে। এটি ছিলো  ভর বিশিষ্ট লুনা ই-৮-৫এম মহাকাশযান, তিনটির মধ্যে দ্বিতীয় উৎক্ষেপণ করাটি। এটি ছিলো চন্দ্র পৃষ্ঠে মৃদু অবতরণ করার জন্য প্রেরিত মহাকাশযান, যেটি সেখান হতে চন্দ্রের মৃত্তিকার নমুনা সংগ্রহ করতো এবং তা নিয়ে পৃথিবীতে প্রত্যাবর্তন করতো।   তথ্যসূত্র    বহিঃসংযোগ    Zarya - লুনা ২৪ অভিযানের কালপঞ্জী।   RussianSpaceWeb.com  বিষয়শ্রেণী:লুনা কর্মসূচি
রাঙ্গাবালী উপজেলা বাংলাদেশের পটুয়াখালী জেলার অন্তর্গত একটি প্রশাসনিক এলাকা।   অবস্থান ও আয়তন  রাঙ্গাবালী উপজেলাটি পটুয়াখালী জেলার সর্বদক্ষিণে বঙ্গোপসাগরের পাদদেশে অবস্থিত। উত্তরে বরগুনা জেলার আমতলী উপজেলা এবং গলাচিপা উপজেলা, দক্ষিণে বঙ্গোপসাগর, পূর্বে গলাচিপা উপজেলা এবং ভোলা জেলার চরফ্যাশন উপজেলা, পশ্চিমে কলাপাড়া উপজেলা।   প্রশাসনিক এলাকাসমূহ  রাঙ্গাবালী উপজেলায় বর্তমানে ৬টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম রাঙ্গাবালী থানার আওতাধীন।  ইউনিয়নসমূহ  ১নং রাঙ্গাবালী সদর ইউনিয়ন  ২নং বড়বাইশদিয়া ইউনিয়ন  ৩নং ছোটবাইশদিয়া ইউনিয়ন  ৪নং চরমোন্তাজ ইউনিয়ন  ৫নং চালিতাবুনিয়া ইউনিয়ন  ৬নং মৌডুবী ইউনিয়ন  এটি ১১৪ পটুয়াখালী-৪ আসনের অন্তর্ভুক্ত।    ইতিহাস   রাঙ্গাবালী উপজেলার নামকরণের সঠিক ইতিহাস জানা যায়নি। তবে কথিত আছে যে, সাগর বক্ষে নতুন বালুচর সৃষ্টির ফলে কালের বিবর্তনে এই বালুচরের বালু লাল  ছিল। এই ‘লাল’ শব্দটি আঞ্চলিক ভাষায় ‘রাঙ্গা’ নামে পরিচিত। এ থেকে ‘’রাঙ্গাবালী’’ নামের উৎপত্তি। ইতিহাসবেত্তাগন জানান, ১৭৮৪ সালে কতিপয় রাখাইন জনগোষ্ঠী আরাকান রাজ্য থেকে পালিয়ে এসে এ অঞ্চলে বসতি স্থাপন করে। তখন থেকে এ অঞ্চলে জনবসতি শুরু হয়।  ৭ জুন ২০১১ তারিখে নিকারের (প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটি) ১০৫তম সভায় রাঙ্গাবালী উপজেলার প্রশাসনিক অনুমোদন হয়। এরই ধারাবাহিকতায় গত ১৩ জুন ২০১১ তারিখে বাংলাদেশ গেজেট প্রকাশিত হয়। শুভ উদ্ধোধন হয়, ২৫ ফেব্রুয়ারি, ২০১২ খ্রি.   জনসংখ্যার উপাত্ত  এই উপজেলার মোট জনসংখ্যা ১,০৪,১২৮ জন। যার মধ্যে পুরুষ ৫৫,০২৭ জন এবং মহিলা ৪৯,১০১ জন।   শিক্ষার হার  মোট শিক্ষার হার ৫০%। এর মধ্যে পুরুষ ৪২ % ও মহিলা ৩৬ %।   অর্থনীতি  রাঙ্গাবালী উপজেলার অর্থনীতি তরমুজ চাষাবাদ ও মৎস সম্পদের উপর নির্ভরশীল।   উল্লেখযোগ্য ব্যক্তি   নূরজাহান বোস, লেখিকা  তথ্যসূত্র  বহিঃসংযোগ    বিষয়শ্রেণী:রাঙ্গাবালী উপজেলা বিষয়শ্রেণী:পটুয়াখালী জেলার উপজেলা বিষয়শ্রেণী:বাংলাদেশের দ্বীপ বিষয়শ্রেণী:বঙ্গোপসাগরের দ্বীপ
উদয়বাণী (কন্নড় ভাষায় "সকালের কন্ঠস্বর") হলো একটি কন্নড় ভাষার দৈনিক সংবাদপত্র যা মণিপাল, বেঙ্গালুরু, মুম্বাই, হুব্বাল্লি, দেওয়ানগরে এবং গুলবার্গ থেকে প্রকাশিত হয়। RNI | Reg. No.17179/1970 | Name: UDAYAVANI | Publication City: MANIPAL | Link: http://rni.nic.in/registerdtitle_search/registeredtitle_ser.aspx ১৯৭০ সালের জানুয়ারিতে মোহনদাস পাই এবং টি. সতিশ ইউ পাই কর্তৃক চালু হয়েছিল, উদয়বাণী এবিসি জুন-ডিসেম্বর ২০১২ অনুসারে ৩,০০,০০০ এর বেশি অনুলিপি নিয়ে উপকূলীয় কর্ণাটক অঞ্চলে ব্যাপকভাবে পঠিত। ব্যাঙ্গালোর এবং অন্যান্য কেন্দ্রগুলিতেও এর প্রচলন রয়েছে।   পটভূমি  মণিপাল গ্রুপ কর্তৃক পরিচালিত মণিপাল মিডিয়া নেটওয়ার্ক লিমিটেডের তত্বাবধানে উদয়বাণী প্রকাশিত হয়, যেটি কর্ণাটকের উদুপি জেলার, মণিপালের একটি বহুমুখী ব্যবসা প্রতিষ্ঠান।   ভগিনী প্রকাশনা  মণিপাল মিডিয়া নেটওয়ার্ক লিমিটেড আরও প্রকাশ করে:   রূপাতারা, একটি সিনেমার মাসিক পত্রিকা, কন্নড় ভাষার  তারেঙ্গা, একটি পারিবারিক সাপ্তাহিক পত্রিকা, কন্নড় ভাষার  তানতুরু একটি সচিত্র শিশু পত্রিকা, কন্নড় ভাষার  তুষারা একটি মাসিক পত্রিকা, কন্নড় ভাষার   আরও দেখুন    কন্নড় ভাষার সংবাদপত্রের তালিকা  কন্নড় ভাষার ম্যাগাজিনের তালিকা  ভারতে সংবাদপত্রের তালিকা  কর্ণাটকের গণমাধ্যম  ভারতের গণমাধ্যম   তথ্যসূত্র   বিষয়শ্রেণী:কন্নড় ভাষার সংবাদপত্র বিষয়শ্রেণী:বেঙ্গালুরুর সংবাদপত্র বিষয়শ্রেণী:মুম্বইয়ের সংবাদপত্র বিষয়শ্রেণী:১৯৭০-এ কর্ণাটকে প্রতিষ্ঠিত
লুইজি আলবানি (; জন্ম: ২৪ মে ১৯২৮) হলেন একজন ইতালীয় পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় রোমার হয়ে একজন গোলরক্ষক হিসেবে খেলেছেন।  ১৯৪৭–৪৮ মৌসুমে, অস্তিয়েন্সের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। অস্তিয়েন্সের হয়ে ১ মৌসুম খেলার পর, পরবর্তী মৌসুমে তিনি রোমায় যোগদান করেন, যেখানে তিনি ৭ মৌসুমে ৭৮টি ম্যাচে অংশগ্রহণ করেছেন। অতঃপর তিনি ফোলিনিয়োয় যোগদান করেন, যেখানে তিনি ১ মৌসুম অতিবাহিত করে অবসর গ্রহণ করেছেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯২৮-এ জন্ম বিষয়শ্রেণী:ফুটবল গোলরক্ষক বিষয়শ্রেণী:ইতালীয় ফুটবলার বিষয়শ্রেণী:সেরিয়ে আ-এর খেলোয়াড় বিষয়শ্রেণী:আসোচাৎসিওনে স্পোর্তিভা রোমার খেলোয়াড় বিষয়শ্রেণী:২০শ শতাব্দীর ইতালীয় ব্যক্তি বিষয়শ্রেণী:১৯৯৩-এ মৃত্যু বিষয়শ্রেণী:পুরুষ ফুটবল গোলরক্ষক
মাগুরা ইউনিয়ন বাংলাদেশের খুলনা বিভাগের যশোর জেলার অন্তর্গত ঝিকরগাছা উপজেলার একটি অন্যতম ইউনিয়ন।  গ্রাম অনুযায়ী সংখ্যা মাগুরা ইউনিয়নে মোট ১৬টি গ্রাম রয়েছে। এখানে ২০০১ সালের আদমশুমারীর হিসাব অনুযায়ী গ্রামসহ জনসংখ্যার তথ্য প্রদান করা হল।  গ্রাম  জনসংখ্যা গ্রাম জনসংখ্যাকায়মকোলা  ২৫০০ছোটকুলি ৭৮৪   বড়কুলি   ৬৯০চাঁন্দা ২০২১   জয়রামপুর  ৫৩০ঘোড়দাহ ১৯৫৬  ফুলবাড়ী   ২১০১আশিংড়ী১০১১  আঙ্গারপাড়া  ৭৮০সন্তোষনগর ৬৮৯  মিশ্রীদেয়াড়া  ১৭২৬বহিরামপুর৬০৩  মাগুরা  ২১৯৯ডহর মাগুরা ১৯০১  মোহাম্মদপুর  ৮৯০মনোহরপুর৬৪০   তথ্যসূত্র  বিষয়শ্রেণী:ঝিকরগাছা উপজেলার ইউনিয়ন বিষয়শ্রেণী:যশোর জেলার ইউনিয়ন বিষয়শ্রেণী:খুলনা বিভাগের ইউনিয়ন
পেট্রো ট্রেড (   ) (জন্ম বৈরুত, লেবানন ১৮৭৬ সালে,Ya Beyrouth: Trad Family  ৫এপ্রিল ১৯৪৭ এ বৈরুতে মৃত্যুবরণ করেন)  একজন লেবাননের আইনজীবী, রাজনীতিবিদ, যিনি একটি সংক্ষিপ্ত সময়ের জন্য লেবাননের ফরাসি ম্যান্ডেটের রাষ্ট্রপতি হিসেবে দায়িত্ব পালন করেছিলেন (২২ জুলাই ১৯৪৩ - ২১) সেপ্টেম্বর ১৯৪৩)।   জীবনী  ট্রেড বৈরুত একটি পূর্ব অর্থোডক্স পরিবারে জন্মগ্রহণ করেন এবং প্যারিস বিশ্ববিদ্যালয় থেকে আইন ডিগ্রি অর্জন করেন। সেলিম আলী সালামের সঙ্গে তিনি বেইরুত সংস্কার আন্দোলনের নির্বাহী কর্মকর্তা ছিলেন। ১৯১৩ সালে বৈরুতের খ্রিস্টান সম্প্রদায় পক্ষ থেকে ফরাসি পররাষ্ট্র মন্ত্রকের কাছে উপস্থাপিত একটি পিটিশনে তিনি ছিলেন ছয়জন স্বাক্ষরকারীর মধ্যে একজন,  যেখানে সিরিয়ায় (ফিলিস্তিনের ও লেবানন সহ) অটোমান নিয়ন্ত্রণের অবসানের দাবি করা হয়েছিল এবং ফরাসি দূতদের দ্বারা পরিচালিত একটি পৃথক সত্তার আহ্বান জানানো হয়েছিল। এই পিটিশনটি অটোমান সামরিক গভর্নর জামাল পাশা সাধারণভাবে লেবাননের বিরুদ্ধে এবং বিশেষত খ্রিস্টানদের বিরুদ্ধে এতটাই ক্ষুব্ধ করেছিল যে তিনি ছয় স্বাক্ষরকারীর মৃত্যুদণ্ড কার্যকর করার জন্য আলেতে ওয়ার কাউন্সিলকে বলেছিলেন। তারা সবাই ট্রেড সহ লেবানন থেকে পালিয়ে যায়।  প্রথম বিশ্বযুদ্ধ পর ট্রেড ফরাসিদের মিত্র হিসাবে বৈরুতে ফিরে আসেন এবং বৈরুত সমাজের অভিজাতদের নিয়ে গঠিত খ্রিস্টান সম্প্রদায়ের লীগ প্রতিষ্ঠা করেন এবং লেবানন ও সিরিয়া একটি ফরাসি ম্যান্ডেটের দাবি জানান। তাঁর আইন সংস্থাটি পুরো অঞ্চল জুড়ে খ্যাতি অর্জন করেছিল আংশিকভাবে কারণ তিনি দরিদ্রদের রক্ষা করতেন যারা তাঁর ফি বহন করতে পারত না।  তিনি ১৯২৪ সালে বৈরুত থেকে ডেপুটি নির্বাচিত হন এবং ১৯২০ ও ১৯৩০ - এর দশকের বেশিরভাগ সময় ফরাসি কর্তৃপক্ষ কর্তৃক নির্বাচিত বা নিযুক্ত হয়ে লেবাননের সংসদ দায়িত্ব পালন করেন। তিনি ১৯৩৬ সালের ফরাসি  লেবানন চুক্তি নিয়ে কাজ করা সংসদীয় কমিটির সদস্য ছিলেন। ফরাসিরা ১৯৩৪ সালের নভেম্বর থেকে ১৯৩৫ সালের অক্টোবর এবং ১৯৩৭ সালের অক্টোবর থেকে ১৯৩৯ সালের সেপ্টেম্বর পর্যন্ত লেবাননের সংসদের স্পিকার হিসাবে তাঁকে সমর্থন করেছিল।Republic of Lebanon - House of Representatives History  দৃঢ়ভাবে ফরাসিপন্থী এমিল এডে এবং স্বাধীনতাকামী বেচারা এল খুরি মধ্যে তীব্র রাজনৈতিক দ্বন্দ্বে বাণিজ্য নিরপেক্ষ থাকতে পারেনি। তাঁর স্মৃতিকথায় বেচারা এল খুরি ট্রেডকে এডেকে সমর্থন করার জন্য অভিযুক্ত করেছেন। প্রকৃতপক্ষে ট্রেড বিশ্বাস করতেন যে এল খুরি এবং এডে উভয়ই রাষ্ট্রপতি পদে জয়লাভ করতে অক্ষম এবং তিনি নিজেকে সর্বসম্মত প্রার্থী হিসাবে উন্নীত করেছিলেন।  ট্রেড অন্তর্বর্তীকালীন সময়ের জন্য ডিফল্টভাবে সভাপতি হন। ফরাসি সরকার কর্তৃক নিযুক্ত সংসদের সদস্যদের দ্বারা নতুন রাষ্ট্রপতি নির্বাচনের তদারকির জন্য তিনি সংক্ষিপ্তভাবে রাষ্ট্রপতি হিসাবে নিযুক্ত হন। ১৯৪৩ সালে বেচারা এল খুরি নির্বাচন তাঁর কাছে এটা স্পষ্ট করে দিয়েছিল যে রাষ্ট্রপতি পদে তাঁর জয়ের সম্ভাবনা শূন্য। ১৯৪৭ সালের ৫ এপ্রিল বৈরুতে তাঁর মৃত্যু হয়।   তথ্যসূত্র   বিষয়শ্রেণী:লেবাননের প্রধানমন্ত্রী বিষয়শ্রেণী:লেবাননের রাষ্ট্রপতি বিষয়শ্রেণী:১৯৪৭-এ মৃত্যু বিষয়শ্রেণী:১৮৭৬-এ জন্ম বিষয়শ্রেণী:আরবি ভাষার লেখা থাকা নিবন্ধ
বর্তমান পত্রিকা  বাংলা ভাষায় প্রকাশিত একটি ভারতীয় দৈনিক পত্রিকা। বর্তমান পত্রিকা কলকাতা এবং শিলিগুড়ি শহর থেকে প্রকাশিত হয়। ইন্ডিয়ান রিডারশিপ সার্ভে অনুসারে পত্রিকাটি ৮৬ লাখ মানুষ পাঠ করেন।   ইতিহাস  আনন্দবাজার পত্রিকার খ্যাতনামা সাংবাদিক বরুণ সেনগুপ্ত ১৯৮৪ খ্রিষ্টাব্দের ৭ ডিসেম্বর থেকে নিজস্ব উদ্যোগে বর্তমান পত্রিকাটির প্রকাশনা শুরু করেন। ৭৬, আচার্য জগদীশচন্দ্র বসু রোডের কার্যালয় থেকে প্রথম প্রকাশনা শুরু করলেও সম্প্রতি পূর্ব কলকাতার বাইপাসের ধারে হ্যালডেন অ্যাভিনিউয়ের নিজস্ব ভবন থেকে বর্তমান পত্রিকা নিয়মিত প্রকাশিত হয়। পত্রিকার কলকাতা সংস্করণ ছাড়াও শিলিগুড়ির নিজস্ব প্রেস থেকে আলাদা উত্তরবঙ্গ সংস্করণ প্রকাশিত হয়।   সহযোগী পত্রপত্রিকা  এখন বর্তমান পত্রিকা প্রকাশনীর অন্যান্য সহযোগী পত্রপত্রিকা, যথা 'সুখী গৃহকোণ', 'সাপ্তাহিক বর্তমান' ইত্যাদি নিয়মিতভাবে প্রকাশিত হয়। এছাড়াও আছে 'আরোগ্য' নামের স্বাস্থ্য সম্পর্কিত পত্রিকা এবং অন্যান্যদের তুলনায় অপেক্ষাকৃত কম দামে রঙিন শারদীয় সংস্করণ।  সুখী গৃহকোণ পত্রিকায় লেখা পাঠানোর নিয়ম গল্প, ভ্রমণকাহিনি, বিশেষ রচনা ১৫০০-৩০০০ শব্দের মধ্যে, রহস্য উপন্যাস ১০-১২ হাজার শব্দের মধ্যে অপ্রকাশিত ও মৌলিক হতে হবে। লেখা মনোনীত হলে দপ্তর থেকে যোগাযোগ করে নেওয়া হবে... আরও  সাপ্তাহিক বর্তমান পত্রিকায় লেখা পাঠানোর নিয়ম প্রিন্ট ও সোস্যাল মিডিয়ায় প্রকাশিত হয়েছে এমন লেখা গ্রহণ করা হয় না। লেখা পাঠানোর পর ৬ মাস অপেক্ষা করবেন। ডাকযোগ ছাড়া ইমেলেও সাপ্তাহিক বর্তমান পত্রিকায় প্রকাশের জন্য লেখা পাঠাতে পারেন...আরও   ইন্টারনেট সংস্করণ  ২০০২ খ্রিষ্টাব্দ থেকে বর্তমান পত্রিকাটির একটি জনপ্রিয় অনলাইন সংস্করণ চালু হয়।   তথ্যসূত্র    বহিঃসংযোগ   বর্তমান - বর্তমান পত্রিকার ওয়েবসাইট   বিষয়শ্রেণী:বাংলা ভাষার সংবাদপত্র বিষয়শ্রেণী:পশ্চিমবঙ্গের সংবাদপত্র বিষয়শ্রেণী:কলকাতার সংবাদপত্র বিষয়শ্রেণী:১৯৮৪-এ পশ্চিমবঙ্গে প্রতিষ্ঠিত
এক্স-সীড ৪০০০ একটি প্রস্তাবিত আকাশচুম্বী ভবন যা আজও বাস্তবায়িত হয়নি।Accelerating Future » X-Seed 4000 ধারণাটি প্রথমে মার্টিন পাসকো পৃথিবীর সামনে নিয়ে আসেন এবং বিকাশ করেন। এর প্রস্তাবিত উচ্চতা , প্রস্থ । এর ৮০০টি তলা হওয়ার কথা ছিল যা ৫ লাখ থেকে ১০ লাখ জনগোষ্ঠীর আবাসনের ব্যবস্থা করতে পারতো। এই কাঠামোটিতে ৩০ লাখ টনেরও বেশি ইস্পাত ব্যবহার করবার কথা ছিল।  এটি টোকিও, জাপানের জন্য ১৯৯৯ সালে তাইসি কর্পোরেশন কর্তৃক অতি আধুনিক ও প্রযুক্তিগত জীবনযাত্রা, বন্যজীবন এবং প্রকৃতির সাথে মিথস্ক্রিয়াপূর্ণ একটি ভবিষ্যত পরিবেশ তৈরির জন্য নকশা করা হয়েছিল।Taisei Construction Co. Ltd এক্স-সীডের মধ্যে পরিবহন ব্যবস্থা হিসেবে ম্যাগলাইভ ট্রেন অন্তর্ভুক্ত থাকার কথা ছিল। বিশ্বজুড়ে ডেটা ব্যাংকগুলোরর সংকলনকারী সংস্থা বিল্ডিংস অ্যান্ড ডেটা -এর ব্যবস্থাপনা পরিচালক জর্জেস বাইদারের মতে এক্স-সীড ৪০০ কখনই নির্মিত হওয়ার কথা নয়। এর পরিকল্পনার উদ্দেশ্য ছিল ফার্মটির কিছু স্বীকৃতি অর্জন ও পৃথিবীর দৃষ্টি আকর্ষণ করা।X-Seed Inspires Tall Tales Architectural Record  প্রচলিত আকাশচুম্বী ভবনের ধারণার বিপরীতে, এক্স-সীড ৪০০০ এ বসবাসের পরিবেশ বজায় রাখার জন্য যথেষ্ট পরিমাণে অভ্যন্তরীণ এবং বাহ্যিক বায়ুচাপ এবং আবহাওয়া পরিবর্তন সক্রিয়ভাবে পর্যবেক্ষণ ও রক্ষা করা হতো। এর নকশায় অভ্যন্তরীণ পরিবেশের পরিস্থিতি বজায় রাখতে সৌরবিদ্যুৎ ব্যবহারের আহ্বান জানানো হয়েছিল।  তবে কাঠামোর প্রস্তাবিত সাইটটি পৃথিবীর সর্বাধিক সক্রিয় আগ্নেয়গিরির প্যাসিফিক রিং অফ ফায়ারে অবস্থিত হওয়ায় এক্স-সীড ৪০০০ ভূমিকম্প এবং সুনামির শিকার হতে পারে এমন অাশঙ্কাও ছিল।  এটি সামুদ্রিক পরিবেশের উপর স্থাপন করা হতো বলে প্রস্তাব করা হয়েছিল। এর নকশা মাউন্ট ফুজি আকৃতি অনুসারে করা হয়েছে। আসল মাউন্ট ফুজি  উচু তাই ভবনটির নাম এক্স-সীড ৪০০০ রাখা হয়।  এক্স-সীড ৪০০০ শিমিজু মেগা-সিটি পিরামিডের উচ্চতার দ্বিগুণ হতো। শিমিজু মেগা সিটি পিরামিডের উচ্চতা ছিল । শিমিজু মেগা-সিটি পিরামিড (২০০৭ সালে প্রস্তাবিত, জাপানের টোকিওর জন্যও পরিকল্পনা করা হয়েছিল) এক্স-সীড ৪০০০ এর মতো একই সমস্যার মুখোমুখি হয়েছিল। অন্যান্য পাঁচটি মনুষ্যসৃষ্ট কাঠামোর মধ্যে যে প্রকল্পগুলি এর সমতুল্য হতে পারে তা হল- আল্টিমা টাওয়ার () যা সান ফ্রান্সিসকোতে অবস্থিত; দুবাই সিটি টাওয়ার () এবং বায়োনিক টাওয়ার ()।   আরো দেখুন    প্রস্তাবিত লম্বা বিল্ডিং এবং কাঠামো  বিশ্বের দীর্ঘতম বিল্ডিং এবং কাঠামোর তালিকা  জাপানের দীর্ঘতম কাঠামোর তালিকা  জাপানের রেকর্ডের তালিকা   তথ্যসূত্র    বহিঃসংযোগ    Emporis.com রেফারেন্স  বিষয়শ্রেণী:জাপানের গগনচুম্বী অট্টালিকা
রোমানা বশির হলেন নারী ও সংখ্যালঘু অধিকার এবং ধর্মীয় সহনশীলতা বিষয়ক একজন পাকিস্তানি সমাজকর্মী। তিনি রাওয়ালপিন্ডির পিস অ্যান্ড ডেভেলপমেন্ট ফাউন্ডেশনের নির্বাহী পরিচালক এবং পোপ বেনেডিক্ট দ্বারা নির্বাচিত হয়ে মুসলিমদের সাথে ধর্মীয় সম্পর্ক কমিশনের পরামর্শক হিসাবে নিযুক্ত হয়েছেন।   সক্রিয়তাবাদ  একজন ক্যাথলিক মহিলা বশির ১৯৯৭ সালে তৃণমূল পর্যায়ে কাজ শুরু করেছিলেন এবং আন্তঃসমাচারের সমন্বয় ও নারীদের শিক্ষার প্রচারে সম্প্রদায়ের সাথে কাজ করেছিলেন। তিনি ক্রিশ্চান স্টাডি সেন্টারের একজন সদস্য, প্রতিষ্ঠানটি মতপ্রকাশের স্বাধীনতা, ন্যায়বিচার, মর্যাদা এবং সাম্যের প্রচার করে থাকে। রাওয়ালপিন্ডিতে, বশির প্রশিক্ষণার্থী হিসাবে ক্রিশ্চান স্টাডি সেন্টারে যোগদান করেছিলেন এবং পরে ২০০৯ সালে প্রোগ্রামের প্রধান হিসাবে পদোন্নতি পেয়েছেন।  ২০১৩ সালে তিনি রাওয়ালপিন্ডির পিস অ্যান্ড ডেভেলপমেন্ট ফাউন্ডেশনের নির্বাহী পরিচালক হয়েছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:পাকিস্তানি রোমান ক্যাথলিক বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:পাকিস্তানি মানবাধিকারকর্মী বিষয়শ্রেণী:পাকিস্তানি নারী সক্রিয়কর্মী বিষয়শ্রেণী:সংখ্যালঘু অধিকার কর্মী বিষয়শ্রেণী:পাকিস্তানি নারী অধিকার কর্মী বিষয়শ্রেণী:পাকিস্তানি খ্রিস্টান ধর্মীয় নেতা বিষয়শ্রেণী:পাঞ্জাবি নারী বিষয়শ্রেণী:রাওয়ালপিন্ডি জেলার ব্যক্তি